《定风波 周鸥塘种水图》
清代·李符

绕横塘，一带苍奁，汀花远接岸草。抱耒空山，披蓑断垄，怎比烟波好。

藕芽肥，芡盘小。并种乌菱万丝袅。深窈。付粉鸥管领，有谁寻到。

西风短棹。采秋鲜，独自归残照。向桥根维缆，欢迎稚子，月上柴门俏。

紫荷裳，白藤帽。吹笛苔矶按江调。应笑。车声马影，人间昏晓。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。